નવરંગપુરા સ્ટેડિયમનું ૧૯૫૦માં ભૂમિપૂજન કરાયું હતું જયારે ૧૯૬૫માં ખૂલ્લું મૂકવામાં આવ્યું હતું. ભારતના ચાર્લ્સ કોરિયાએ આ સ્ટેડિયમની ડિઝાઇન તૈયાર કરી છે. ચાર્લ્સ કોરિયા અગાઉ જવાહર કલા કેન્દ્ર, નેશનલ ક્રાફટ્સ મ્યુઝિયમ, ભારત ભવન જેવા બિલ્ડિંગ પણ ડિઝાઇન કરી ચૂક્યા છે. ભૂતપૂર્વ મેયર શેઠ ચિનુભાઇ ચિમનભાઇ, નરોત્તમ કે ઝવેરી, માર્તંડરાય શાસ્ત્રી, જયંતિલાલ કુસુમગર, જીતેન્દ્ર ઠાકોર, હરિપ્રસાદ ઠાકોર, રમણલાલ પરીખે આ સ્ટેડિયમના નિર્માણમાં મહત્વની ભૂમિકા અદા કરી હતી. નવરંગપુરા સ્ટેડિયમ ખાતે આ પછી એકપણ આંતરરાષ્ટ્રીય ક્રિકેટ મેચનું આયોજન થયું નથી.